**კონფერენცია საჯარო სკოლის დირექტორებისთვის**

მასწავლებელთა პროფესიული განვითარების ეროვნული ცენტრის ათასწლეულის გამოწვევის ფონდი - საქართველოს მხარდაჭერით ინიცირებული მასწავლებელთა და სკოლის დირექტორთა პროფესიული განვითარების პროექტი აცხადებს საჯარო სკოლის დირექტორთა კონფერენციაში მომხსენებლად გამოსვლის მსურველთა რეგისტრაციას.

სამდღიანი კონფერენცია ჩატარდება **2017 წლის აპრილში.**

სამუშაო ენები: ქართული, ინგლისური (სინქრონული თარგმანით)

კონფერენცია მიზნად ისახავს საქართველოს საჯარო სკოლის დირექტორებისათვის შექმნას საუკეთესო პრაქტიკის და გამოცდილების გაზიარების ფორუმი სკოლის მართვის ლიდერობისა და პროფესიული განვითარების სფეროებში.

კონფერენცია ეხმაურება საქართველოს საჯარო სკოლის დირექტორებისათვის მასწავლებელთა და სკოლის დირექტორთა პროფესიული განვითარების პროექტის მიერ "ლიდერობის აკადემია 1-ის" ტრენინგებს, რომელიც ჩატარდა 2016 წლის აგვისტო- ოქტომბერში საჯარო სკოლის დირექტორებისათვის და რასაც ორი თვის შემდეგ მოჰყვა სკოლის დირექტორთა კვარტალური შეხვედრები. კონფერენცია მნიშვნელოვანი მოვლენა და კიდევ ერთი კარგი საშუალება იქნება სკოლის დირექტორების პროფესიული განვითარებისათვის. მათ მიეცემათ შესაძლებლობა გააცნონ და გაუზიარონ საკუთარი მიღწევები კოლეგებსა და ფართო საგანმანათლებლო საზოგადოებას. კონფერენცია გამიზნულია უმთავრესად საქართველოს საჯარო სკოლების დირექტორებისათვის. კონფერენციის მონაწილეებს გადაეცემათ კონფერენციაში მონაწილეობის დამადასტურებელი სერტიფიკატები.

**კონფერენციაზე წარსადგენი მოხსენებების აბსტრაქტები მიიღება შემდეგ თემებზე:**

* სკოლების ლიდერობა და მართვა;
* სასწავლო პროცესის ლიდერობის პრაქტიკა სკოლებში;
* სტრატეგიული ფინანსური დაგეგმვა და ბიუჯეტის შედგენა სკოლაში: ეფექტური პრაქტიკების სკოლის განვითარებისათვის;
* ადამიანური რესურსების მართვა სკოლებში: საუკეთესო პრაქტიკა მოსწავლეთა მიღწევების ამაღლებისათვის;
* პროფესიული სასწავლო თემები სკოლებში;
* მოსწავლეზე ორიენტირებული საკლასო გარემო: საუკეთესო პრაქტიკები;
* უსაფრთხო სკოლები: კონფლიქტების მართვა, ძალადობის პრევენცია სკოლებში;
* პრაქტიკული კვლევა და გადაწყვეტილებათა მიღება სკოლებში;
* მონაცემთა ანალიზზე დაფუძნებული გადაწყვეტილების მიღება სკოლის განვითარებისათვის;
* მშობელთა და თემის ჩართულობა სკოლის მართვაში;
* ეფექტური კომუნიკაცია სკოლაში და სკოლის გარეთ.

კონფერენციის გამჭოლი საკითხები იქნება გენდერული საკითხები სკოლაში, საინფორმაციო საკომუნიკაციო საშუალებების გამოყენება სკოლის მართვის/სწავლების პროცესში, ინკლუზიური განათლება სკოლებში და მხედველობაში იქნება მიღებული საკონფერენციო მოხსენებების შეფასება /შერჩევისას.

**კონფერენციაზე მომხსენებელთა შერჩევა**

კონფერენციაზე მოხსენებლები შეირჩევიან წარმოდგენილი მოხსენებების შეფასების შედეგად. პირველ ეტაპზე მსურველებმა უნდა გაიარონ ელექტრონული რეგისტრაცია და წარმოადგინონ მოხსენების აბსტრაქტი (1-2 გვერდი). კომისია პროექტის მართვის ჯგუფისა და დარგის ექსპერტების შემადგენლობით განიხილავენ წარმოდგენილ აბსტრაქტებს და შეარჩევენ მომხსენებლებს, რომლებიც დადგენილ ვადაში წარმოადგენენ სრული მოხსენებების ტექსტებსა და პრეზენტაციებს. (დაწვრილებითი ინფორმაცია აბსტრაქტების შეფასების კრიტერიუმებისა და მნიშვნელოვანი თარიღების შესახებ იხილეთ ქვემოთ ცხრილებში).

|  |  |  |  |  |
| --- | --- | --- | --- | --- |
| **აბსტრაქტების შეფასების კრიტერიუმები** | **არადამაკმაყოფილებელი**  **(0 ქულა)** | **დამაკმაყოფილებელი**  **(1 ქულა)** | **კარგი**  **(2 ქულა)** | **ძალიან კარგი**  **(3 ქულა)** |
| პრობლემის/საკითხის აქტუალობა და შესაბამისობა კონფერენციის თემატიკასთან |  |  |  |  |
| ინოვაციური და შემოქმედებითი |  |  |  |  |
| ლოგიკური კავშირი მოხსენების ნაწილებს შორის |  |  |  |  |
| შესაძლო წვლილი განათლების მართვის არსებულ პრაქტიკებში |  |  |  |  |
| მოხსენებაში გათვალისწინებილია გენდერის, ან ისტ-ის, ან ინკლუზიის საკითხები |  |  |  |  |

**მნიშვნელოვანი თარიღები**

* კონფერენციის გამოცხადება: **2016 წლის 14 ნოემბერი**
* მოხსენებების აბსტრაქტების (1-2 გვერდი) მიღება: **2016 წლის 1 დეკემბრიდან - 15 იანვრის ჩათვლით**
* აბსტრაქტების შეფასება/შერჩევა და შერჩეული ავტორების ინფორმირება: **2017 წლის 31 იანვარი**
* სრული მოხსენებების და პრეზენტაციების ჩაბარება (მაქსიმუმ 6 გვერდი): **2017 წლის 15 თებერვალი**
* უკუკავშირი მოხსენების ავტორებს: **2017 წლის 24 თებერვალი**
* პრეზენტაციების საბოლოო და მოხსენებების ჩაბარება: **2017 წლის 6 მარტი**
* კონფერენციის თარიღი: **2017 წლის აპრილი** (დაზუსტდება მოგვიანებით)

**მომხსენებელთა რეგისტრაციისა და აბსტარქტის წარმოდგენის ფორმა**

კონფერენციაზე მომხსენებლობის მსურველებმა **2016 წლის 1 დეკემბრიდან - 15 იანვრის** ჩათვლით უნდა შეავსონ ელექტრონული სარეგისტრაციო ფორმა შემდეგ ბმულზე **https://goo.gl/forms/7GoyNWMX0gG67aX72** და გამოაგზავნონ მოთხოვნილი ფორმების დაცვით შესრულებული აბსტრაქტი შემდეგ ელექტრონულ ფოსტაზე: **laacademyconference@gmail.com**

**მოხსენების აბსტრაქტი**

აბსტრაქტი წარმოდგენილი უნდა იყოს MSword-ის დოკუმენტში, 1-2 გვერდი, A4 ფორმატი, Sylfaen 11 შრიფტით, ხაზებს შორის დაშორება 1,5. აბსტრაქტი უნდა მოიცავდეს:

* მოხსენების სახელწოდებას
* პრობლემის/საკითხის აღწერას
* განხორციელებულ სამუშაოებს/აქტივობებს
* შედეგებს
* დასკვნას

**კონფერენციის მონაწილეთა შერჩევა**

კონფერენციის მონაწილეთა შერჩევისათვის ელექტრონული რეგისტრაცია მოგვიანებით გამოცხადდება.

**ვადების დარღვევით შემოსული აბსტრაქტები არ განიხილება!**

საკონტაქტო ინფორმაცია: laacademyconference@gmail.com